অ্যালিস অ্যাডামস (উপন্যাস)
অ্যালিস অ্যাডামস হল বুথ টার্কিংটন রচিত ১৯২১ সালের মার্কিন উপন্যাস। প্রথম বিশ্বযুদ্ধের কিছু সময় পরে মিডওয়েস্টের একটি মফস্বল শহরে নিম্ন-মধ্যবিত্ত শ্রেণির কোন পরিবারের পটভূমিতে এই গল্পটি রচিত। এতে নাম ভূমিকায় থাকা তরুণী সামাজিক স্তরে উপরে ওঠার আকাঙ্ক্ষা পোষণ করে এবং আর্থার রাসেল নামে একজন ধনী যুবকের প্রণয়ে আবদ্ধ হয়। এটি ১৯২২ সালে উপন্যাসে পুলিৎজার পুরস্কার অর্জন করে। এই উপন্যাসটিকে দুবার চলচ্চিত্রে উপযোগ করা হয় - ১৯২৩ সালে নির্মিত চলচ্চিত্রটি পরিচালনা করেন রোল্যান্ড ভি. লি এবং সবচেয়ে বিখ্যাত হল ১৯৩৫ সালে জর্জ স্টিভেন্সের চলচ্চিত্রায়ন।